**ESBORRANY DE L’ACTA DEL PLE EXTRAORDINARI DE L’AJUNTAMENT DE CÀNOVES i SAMALÚS. PLE NÚM. 5**

A Cànoves i Samalús a les dinou i trenta minuts del dia 25 de setembre de 2014, a l’efecte de procedir a celebrar el plenari extraordinari, sota la Presidència de l’Alcalde Sr. Josep Lluís López Carrasco, es reuneixen els Srs. i Sres. Regidors i regidores al marge enumerats, assistits pel Secretari que dóna fe de l’acte.

MARIA LOURDES AGUIILERA BEDMAR (PSC)

PILAR LOSADA LOPEZ (PSC)

BLAS GARCIA GUERRA (PSC)

JOSEP CUCH CODINA (NIU)

MARIA DEL CARMEN BARRIO JULIO (NIU)

FRANCISCO J. JURADO DELGADO (PP)

ROSER DOLS OLIVERAS (CiU)

JOAN CARLES CUSELL GALICIA (ERC)

SECRETARI: Francesc d'A. Serras i Ortuño

**1.- PROPOSTA DE NOMENAR AL SR. RAMON FORT I ROCA (a.c.s) FILL PREDILECTE DEL MUNICIPI DE CÀNOVES I SAMALÚS**

El Sr. Alcalde dona la benvinguda a tots als regidors i al públic assistent.

Manifesta el Sr. Alcalde que l’equip de govern ha fet la proposta de nomenament de fill predilecte, a títol pòstum, a favor del Sr. Ramon Fort i Roca pels seus mèrits en vers la comunitat, que son coneguts per tothom.

Per part del Sr. Secretari es dona lectura a la proposta en els termes següents:

***“PROPOSTA AL PLENARI***

*«Considerant la proposta realitzada per l’Alcaldia de data 1 de setembre de nomenar al Sr. RAMON FORT I ROCA (a.c.s.) fill predilecte del municipi pels seus mèrits singulars, i*

*Considerant que per acord de l’òrgan instructor es sol·licitaren diferents informes en els que quedaren acreditats els mereixements que justificaren aquests honors, i*

*Atès el Dictamen de la Comissió Informativa celebrada el dia 23 de setembre de 2014, amb vot unànime, es proposa al Ple que, en virtut dels articles 50, 190 i 191 del Reial decret 2568/1986, de 28 de novembre, del Reglament d’organització i règim jurídic de les entitats locals, i l’article 6 del Reglament d’honors i distincions d’aquest Ajuntament, adopti els següents*

***ACORDS***

***PRIMER.*** *Nomenar al Sr. RAMON FORT I ROCA, a títol pòstum,* ***fill predilecte del municipi****, pels seus públics i reconeguts mèrits i treballs en vers la comunitat i tot el municipi en general, tant en la vesant humana, com associativa i eclesiàstica.*

***SEGON.*** *Comunicar el nomenament a la família de l’interessat, citant-la als efectes de fer-li entrega, en acte públic, del diploma que acrediten el títol de fill predilecte del municipi.*

***TERCER.*** *Inscriure en el Llibre Registre d’Honors i Distincions el títol concedit perquè quedi constància del seu lliurament. Cànoves i Samalús, 24 de setembre de 2014. L’ALCALDE, Jose Luis Lopez Carrasco.”*

El regidor de NIU, Sr. Cuch s’adhereix a les paraules de l’Alcaldia i afegeix que ell sempre volia ajudar a tothom i demana que l’aportació que es dona al seu grup per la assistència al Plenari es destini a la partida de serveis socials per la gent necessitada del municipi. A aquesta proposta s’hi adhereixen tots els grups.

La regidora de CiU, Sra. Dols manifesta que ell havia estat el representant de CiU al municipi i que es sent molt orgullosa per tota la tasca portada a terme en tots els àmbits. Públicament li dona les gràcies.

Posat l’afer a votació es aprovat per unanimitat.

Abans de concloure el Ple, el Sr. Alcalde dona la paraula a la Sra. Anna Cortinas, viuda del Sr. Fort qui llegeix unes línies de record cap el seu difunt marit i d’agraïment a tots els membres de la Corporació.

I no havent més assumptes a tractar, per part de l’Alcaldia s’aixeca la sessió a les 19.40 hores, acordant-se la redacció de l’esborrany de l’acte d’acord amb els paràmetres que disposa l’article 110 del Decret Legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya.